এছাড়া, স্কুল-কলেজের শিক্ষার্থীদের চলার পথে বর্ণনাতীত ভোগান্তির শিকার হতে হয়। আর এসব কারণে যেন হুমকির মুখে পড়েছে চাম্পাফুলের ওই এলাকার জনপদ। চাম্পাফুল এলাকার নেপাল সরকার বলেন, নড়বড়ে বাঁশের সাঁকো দিয়ে প্রচদিন ঝুঁকি নিয়ে চলাচল করতে গিয়ে অনেকেই পড়ে যায়। বর্ষার সময়ে প্রায়ই ঘটে দুর্ঘটনা। শুনেছি এখানে পুল নির্মাণ হবে কিন্তু কবে হবে তা জানা নেই। বর্তমানে অবস্থা এমন যে, এই দুর্ভোগে আমাদের দেখার যেন কেউ নেই। সাবেক গ্রাম পুলিশ আলকেজসুর রহমান জানান, এই অবস্থা থেকে উত্তরণের জন্য একটি পাকা পুলের বাজেট হয়েছিল। কিন্তু এলাকার কিছু ঘের মালিক তাদের জমির ক্ষতি হওয়ার ভয়ে সরকারি কর্মকর্তাদের মাধমে সেই বাজেট বন্ধ করে দিয়েছে। স্থানীয় ইউপি সদস্য ঠাকুর দাশ সরকার জানান, বাঁশের সাঁকোর স্থানে একটি পুলের বাজেট হয়েছিল, কিন্তু কিছু অসাধু লোকের খপ্পরে পড়ে তা বন্ধ হয়ে আছে।